Kristjan Čeh

Kristjan Čeh (sündinud 17. veebruaril 1999 Ptujs) on Sloveenia kettaheitja, maailmameister (2022).

2020. aastal parandas ta enam kui 20 aasta vanust Sloveenia rekordit kettaheites, kui heitis 7. juunil Domžales kergejõustikukohtumisel 66.29. Sama aasta 23. juunil Mariboris heitis ta 68.75, mis oli hooaja kolmas tulemus (ja kuni 23-aastaste kategooria maailmarekord). 27. mail 2021 heitis ta Telekom Slovenije rahvusvahelise kergejõustikuliiga võistlusel Ptujs isiklikus rekordiks 69.52. 2020. aasta suveolümpiamängudel (mis toimusid 2021. aastal Tōkyōs) tuli ta viiendale kohale tulemusega 66.62. 21. mail 2022 sai ta Teemantliiga etapil Birminghamis tulemuse 71.27, mis on uus Sloveenia rekord.Kanteri õpilane püstitas Teemantliiga etapil võimsa rahvusrekordi

2022. aastal tuli ta maailmameistriks maailmameistrivõistluste rekordit tähistava tulemusega 71.13.

16. juunil 2023 heitis ta Jõhvis isikliku rekordi 71.86.

24.05.2025 heitis ta Zagrebis uue isikliku rekordi 72.34.

31.05.2025 heitis ta Sloveenias taas uue isikliku rekordi 72.36.

Tema treener oli juunini 2021 Gorazd Rajher, koostöö katkes lahkarvamuste tõttu treeningukorralduse asjus. Veebruarist 2022 oli tema treener Gerd Kanter. Alates 2024. aastast on tema treener Mart Olman.

 Isiklikku 
Juunis 2024 kihlus ta eesti vasaraheitja Anna Maria Oreliga.https://elu24.postimees.ee/8046522/foto-eesti-vasaraheitja-anna-maria-orel-kihlus-euroopa-meistriga Septembris 2024 nad abiellusid.https://sport.err.ee/1609472053/anna-maria-orel-ja-kristjan-ceh-abiellusid

 Viited 

 Välislingid 
 Kristjan Čeh Rahvusvahelise Kergejõustikuliidu kodulehel

Kategooria:Sloveenia kergejõustiklased
Kategooria:Kettaheitjad
Kategooria:Sündinud 1999